PATVIRTINTA

Vilniaus rajono savivaldybės

administracijos direktorės

2022 m. kovo 30 d.

įsakymu Nr. A27(1)-875

Priedas Nr. 2

**Vilniaus rajono savivaldybės administracijos Bezdonių seniūnijos**

**2022 m. veiklos planas**

1. **Vilniaus rajono savivaldybės administracijos Bezdonių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Bezdonių seniūnija ribojasi su Riešės, Nemenčinės, Buivydžių, Lavoriškių, Mickūnų seniūnijomis bei Vilniaus miestu. Bezdonių seniūniją sudaro 34 kaimo gyvenvietės bei 22 sodo bendrijos. Didžiausios gyvenvietės: seniūnijos centras - Bezdonių miestelis, didesni seniūnijos kaimai: Arvydų k., Ąžuolinės k., Sakiškių k. Bendras seniūnijos teritorijos plotas sudaro 12 tūkst. ha, iš jų apie 9050 ha užima miškas, 2413 ha žemės ūkio naudmenos, 534 ha vandens telkinių plotas.

Seniūnijos teritorijoje veikia keturios stambesnės įmonės, kuriose nemažai dirba mūsų gyventojų. Bezdonių mstl. veikia UAB „Camargo“, UAB „Vildika“, UAB „Woodhouses“ bei Arvydų k. UAB „Mediniai namai“ ir UAB „Arvydai“(žuvininkystės ūkis).

1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 2226 |
| Pensinio amžiaus | 475 |
| Vienišų asmenų | 10 |
| Vienišų nusenusių | 7 |
| Daugiau nei 75 m. amžiaus | 182 |
| Suaugusiųjų neįgaliųjų | 213 |
| Vaikų su negalia iki 18 m. | 10 |
| Darbingo amžiaus neįgaliųjų | 148 |
| Socialinę atskirtį patiriančios šeimos | 8 |

* 1. Seniūnijos seniūnaitijos, bendruomenės, bendrijos (skaičius, pagrindinė

informacija).

Seniūnija yra padalinta į 7 seniūnaitijas:

**Bezdonių 1-oji** (Bezdonių mstl., Arklių g.,Geležinkelio g., Pakalnės g.,Šilo g.,Trumpoji g., Malūno g) – seniūnaitė Veslava Voinič, tel. 864028759.

**Bezdonių 2-oji** (Bezdonių mstl., Kalno g., Miško g., Statybininkų g. Vėtrungės g.) - seniūnaitė Ana Gricevič, tel. 852969497.

**Bezdonių 3-oji (**Bezdonių k., Kranto g, Užupio g., Pušų g., Pakrantės g., Draugystės g., Naujoji g., Miškonių k., Žvyriškių vs., Liepų k., liepalotų k.) – seniūnaitis Ivan Savel, tel. 865622496.

**Arvydų** (Arvydų k., Aukštųjų Bezdonių k., Bezdonamiškių k.,Diedelupės k., Kreivėnų vs., Naujasodės k., Pušinės k.,Skersabalių gst., Spragilinių k., ) – seniūnaitis Ivan Grinevskij, tel. 860514430.

**Ąžuolinės** (Ąžuolinė k., Balsiškių k., Baronų k., Blūdikalnio vs., Girdiškių vs., Jonėnų k., Plikakalnio vs.) – seniūnaitė Irena Duinovskaja, tel. 864868114.

**Sakiškių** (Pasakiškių k., Ažunerės k., Bilkiškių k., Bratonišių k., Pasakiškių k., Laurų k., Zamečkavo k.) - seniūnaitė Neringa Dubrovina, 860633429.

**Vilkiškių** (Vilkiškių k., Aukštuolės k., Šeškučių k., Tapelių k.) – seniūnaitė Danguolė Voinič, tel.868367922.

Seniūnijos teritorijoje yra Arvydų girininkija, taip pat 22 sodų bendrijos (,,Ąžuolynė‘‘, ,,Ąžuolinė‘‘, ,,Beržas‘‘, ,,Beržas-3‘‘, ,,Beržynas‘‘, „Daina“, „Delfinas“, „Dobilas“, „Dovana“ ir kt.).

Seniūnijoje yra 34 gyvenvietės, didesnės iš jų: Bezdonių mstl., Aukštuolės k., Miškonių k., Vilkiškių k., Arvydų k., Ąžuolynės k., Skersabalių k., Sakiškių k.

Bezdonių seniūnijoje yra dvi bendruomenės:

* Arvydų kaimo bendruomenė;
* Bezdonių asociacija „Vienybė“.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Bezdonių seniūnijoje veikia trys švietimo įstaigos:

1. Vilniaus r. Bezdonių Julijaus Slovackio gimnazija, kurioje mokosi 127 moksleiviai. Pamokos dėstomos lenkų kalba. Veikia būreliai.
2. Vilniaus r. Bezdonių „Saulėtekio“ pagrindinė mokykla, kurioje mokosi 115 moksleivių.

Pamokos dėstomos lietuvių kalba. Veikia būreliai.

1. Vilniaus r. Bezdonių Julijaus Slovackio gimnazijos Bezdonių ikimokyklinio ugdymo skyrius. Darželį lanko 52 vaikai. Darželyje ugdymas vyksta lenkų ir lietuvių kalbomis. Darželyje yra trys grupės.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yra Kultūros centras, paštas, Bezdonių bendrosios praktikos gydytojos kabinetas, Geležinkelio stotis, Bezdonių Aušros Vartų Švč. Mergelės Marijos, Gailestingumo Motinos bažnyčia.

2021 metais bibliotekoje iš viso užsiregistravo 142 skaitytojai. Facebook socialiniame tinkle veikia Bezdonių bibliotekos grupė „VRSCB Bezdonių struktūrinis padalinys“. Grupėje teikiama informacija apie biblioteką ir jos veiklą, taip pat kita naudinga informacija apie knygas, skaitymą ir pan.

Veikia Nemenčinės daugiafunkcinis kultūros centro Bezdonių skyrius. Kultūros centre organizuojami koncertai, parodos, susirinkimai, kalėdinės popietės, bet esant karantinui renginiai nebuvo vykdomi.

Seniūnijoje įsteigtas bendrosios praktikos gydytojo kabinetas.

Seniūnijoje veikia Bezdonių Švč. Mergelės Marijos Aušros Vartų Gailestingumo Motinos bažnyčia. Bažnyčios kunigas Arūnas Mitkevičius. Per savo darbo metus kunigas įdėjo daug pastangų bažnyčios tvarkymui. 2021 metais buvo sutvarkyti bažnyčios pagrindiniai laiptai.

1.6. Kapinės, visuomeninės paskirties teritorijos, poilsinės zonos, parkai ir kt., sutartys

dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Bezdonių seniūnijoje yra 5-os kapinės: senosios kapinės 0,65 ha, naujos kapinės apie 3,00 ha., 2 žydų kapinės: Arvydų k. 60 m², Liepių k. 90 m², Žuvusių Karių kapinės Arvydų k. 0,42 m2.

Poilsio zonų ir parkų neturime.

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia kelios įmonės: UAB „Vildika“, gaminanti medienos gaminius, darbuotojų sk. 35. UAB „Camargo“ – vynuoginių sraigių perdirbimo įmonė, darbuotojų sk. 83, UAB „Woodhouses“ medinių namų gamyba, dirba 20 darbuotojų, UAB „Arvydai“ – augina ekologišką žuvį, užsiima komercine žvejyba, darbuotojų sk. 9, Arvydų k. UAB „Mediniai namai“ medinių namų gamyba, darbuotojų sk. 4.

1. **Vilniaus rajono savivaldybės administracijos Bezdonių seniūnijos vidinė struktūra, valdomi ištekliai.**

2.1. Bezdonių seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Bezdonių seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

2022 metais seniūnijos personalą sudaro 10 etato, dirba 11 darbuotojų, administracinį darbą dirba 6 darbuotojai.

Seniūnas iki 2021-03-16, nuo 2021-03-19 mentorius - Michal Jančevski;

Seniūno pavaduotoja, nuo 2021-03-19 l. e. seniūno pareigas – Danuta Klimaševska;

Vyriausioji raštvedė – Irina Vertinskaja;

Vyresnioji finansininkė – Lilija Krasadomska;

Vyresnioji soc. darbo organizatorė – Beata Kučinskienė;

Vyresnioji specialistė (žemės ūkio klausimais) – Vanda Gvozdovič;

Kapinių prižiūrėtoja – Janina Bosijak;

Valytoja – Sabina Bosijak;

Kiemsargis – Valdas Kukėnas;

Kiemsargis – Zygmund Podlecki;

Elektrikas – Ivan Grinevskij.

2.3. Seniūnijos turtas apskaitomas seniūnijos balanse, lėšos.

Seniūnija tarnyboje naudoja 2 (du) automobilius (Subaru Forester, 2009 m., Lexus RX400h 2009 m. ) ir priekabą.

Bezdonių seniūnijos balanse apskaitomas ilgalaikis nekilnojamasis turtas:

Gyv. namas Tvenkinių g. 20, Arvydų k. (4 butai).

2 butai Liepų g. 36, Arvydų k.

1 butas Liepų g. 33-5, Arvydų k.

1 butas Liepų g. 19-5, Arvydų k.

1 butas Geležinkelio g. 36-7, Bezdonių mstl.

1 butas Statybininkų g. 8-9, Bezdonių mstl.

Kultūros namų pastatas Geležinkelio g. 15 (medinis).

Ūkiniai pastatai Arvydų k.

Seniūnija turi 120 km kelių, iš jų: 47,9 - su žvyro danga, 42,7 – su grunto danga, 29,4- asfalto danga.

Bezdonių seniūnijos balanse apskaitomo ilgalaikio turto įsigijimo vertė – 1148905,31 Eur.

2.4. Viešųjų darbų programa (lėšos, įdarbinta žmonių, veikla).

Seniūnija organizuoja darbuotojų, dirbančių pagal užimtumo didinimo programą darbus, siekdama užtikrinti darbo vietas bedarbiams. Laikino pobūdžio teritorijos tvarkymo darbams atlikti 2022 m. bus įdarbinti 5 žmonės dviem mėnesiams. Bus sutvarkytos didesnių kaimų teritorijos, kelių šlaitai, poilsiavietės, apleistos kapavietės. Užimtumo didinimo darbams organizuoti 2022 metams patvirtinta sąmata – 7,4 Eur.

1. **Vilniaus rajono savivaldybės administracijos Bezdonių seniūnijos misija, vizija.**

3.1. Seniūnijos misija.

Įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu,tenkinant Vilniaus rajono Bezdonių seniūnijos bendruomenės viešuosius poreikius irinteresus. Seniūnijos misija - rūpintis seniūnijos ir gyventojų gerove, kurti saugią ir patogią gyvenamąją aplinką.

Visapusiškai tenkinti viešuosius bendruomenės poreikius ir gerinti gyvenimo kokybę rajone, efektyviai vykdant vietos valdžios, viešojo administravimo ir viešųjų paslaugų teikimo funkcijas.

3.2. Seniūnijos vizija.

Vilniaus rajono Bezdonių seniūnija – tai Vilniaus rajono dalis, turtinga natūralios ir sveikos gamtos išteklių, bei turinti išvystytą turizmo paslaugų infrastruktūrą. Organizuoti bendruomenės poreikius, jaunimo laisvalaikio užimtumą ir stiprinti gyventojų pasitikėjimą tarpusavyje.

Bezdonių seniūnija – veržlus, besimokantis, tradicijas ir papročius puoselėjantis kraštas, patrauklus vystyti verslą, dirbti ir gyventi.

* 1. Einamųjų metų seniūnijos metinio veiklos plano tikslai.

1. Tobulinti seniūnijos valstybės tarnautojo ir darbuotojų darbo įgūdžius.
2. Efektyviai panaudoti seniūnijai skirtas biudžeto lėšas.

3. Užtikrinti tikslinį vietos bendruomenės tarybos sprendimams įgyvendinti skirtų biudžeto lėšų panaudojimą.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai,

uždaviniai).

Planuojamiems darbams 2022 m. skirta 160 000 Eur. Planuojami darbai:

* **Kelio asfaltbetoninės dangos įrengimas:** Ąžuolinės k., Blūdikalnio g., Pušų al. Sakiškių k., Bezdonių mstl. Statybininkų g.
* **Asfaltbetoninės dangos remontas:** Kreivėnų vs., Kreivėnų g., Baronų k., Baronų g.
* **Žvyro dangos remontas:** Bezdonių k. Avietyno g., Bezdonamiškių k., Bezdonamiškių g., Liepių k., Liepių g.
* **Kelio ženklų įrengimas:**  Bezdonių k. Užupio g., Ąžuolinės k., Tapelių g.

4.2. Vietos bendruomenių savivaldos programos **planuojamas** lėšų poreikis (planuojami

įgyvendinti darbai, tikslai, uždaviniai).

Lėšų poreikis 2000 Eur. Organizuoti jaunimo laisvalaikio užimtumą ir gyventojų tarpusavio pasitikėjimui stiprinti.

* 1. Iš savivaldybės biudžeto skirtos lėšos įsiskolinimams dengti.

Įsiskolinimams dengti buvo skirta 950,72 Eur.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/**  **Vertinimo kriterijai** | | | **Savivaldybės biudžeto asignavimai** | | | | | **Iš viso** | **Pastabos** |  | | |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | |  | | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | | | |  | | |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** | | | | | | | | | | | |  | | |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos seniūnijos gatvės tamsiu paros metu (Bezdonių mstl.: Geležinkelio, Malūno, Šilo, Miško, Kalno, Arklių,Vetrungės, Užūpio,Kranto, Pakalnės g.; Arvydų k, Aukštųjų Bezdonių k., Ąžuolinės k.,  Miškonių k. ,.)  Gatvių apšvietimo  tinklų įrengimas Sakiškių k. | | | 165600 |  |  | 165600 |  | 165600 |  |  | |
| **Valdymo programa (04)** | | | | | | | | | | | | | | |  | | |
| 04 | 01 | **Užtikrinti sklandų savivaldybės institucijų darbą** | | | | | | | | | | | | |  | | |
| 04 | 01 | 01 | **Sudaryti sąlygas Savivaldybės funkcijų vykdymui** | | | | | | | | | | | |  | | |
| 04 | 01 | 01 | 04 | Seniūnijų darbo organizavimas | Vykdoma nuolat | | | 198100 |  | 600 | 198700 |  | 198700 |  |  | |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** | | | | | | | | | | | |
| 04 | 01 | 02 | 08 | Gyvenamosios vietos deklaravimas | | | Vykdoma nuolat |  |  |  |  |  |  |  |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | | | |
| 05 | 01 | 02 | **Palaikyti rajone švarią aplinką** | | | | | | | | | | | |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Išvežtos šiukšlės iš Bezdonių mstl kapinių, sutvarkyta seniūnijos teritorija | | | 8000 |  |  | 8000 |  | 8000 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijai priklausančių žvyrkelių greideravimas., sniego valymas ir gatvių barstymas esant poreikiui; nupjauti avariniai medžiai seniūnijos teritorijoje;  sutvarkytos kapinės ir prižiūrėti el. įrenginiai. | | | 193000 |  |  | 193000 |  | 193000 |  |
| **Socialinės atskirties mažinimo programa (08)** | | | | | | | | | | | | | | |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | |
| 08 | 01 | 01 | **Teikti socialinę paramą** | | | | | | | | | | | |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | | Vykdoma nuolat | | 21600 |  |  | 21600 |  | 21600 |  |
| 08 | 01 | 02 | **Teikti socialines paslaugas** | | | | | | | | | | | |
| 08 | 01 | 02 | 05 | Socialinių rizikos šeimų priežiūra seniūnijose | | Vykdoma nuolat | |  |  |  |  |  |  |  |
| 08 | 01 | 04 | **Padėti bedarbiams grįžti į darbo rinką** | | | | | | | | | | | |
| 08 | 01 | 04 | 01 | Viešųjų darbų programos vykdymas | | Teritorijos tvarkymas ir grąžinimas. Bedarbių skaičiaus mažinimas | |  |  |  |  |  |  |  |

Seniūno pavaduotoja l. e. seniūnijos seniūno pareigas Danuta Klimaševska

Vyresnioji finansininkė Lilija Krasadomska